CELEX: 62009CN0464
Language: bg
Date: 2009-11-25 00:00:00
Title: Дело C-464/09 P: Жалба, подадена на 25 ноември 2009 г. от Holland Malt B.V. срещу решението, постановено от Първоинстанционния съд (четвърти състав) на 9 септември 2009 г. по дело T-369/06, Holland Malt B.V./Комисия на Европейските общности

30.1.2010   
            
            
               BG
            
            
               Официален вестник на Европейския съюз
            
            
               C 24/38
            
         Жалба, подадена на 25 ноември 2009 г. от Holland Malt B.V. срещу решението, постановено от Първоинстанционния съд (четвърти състав) на 9 септември 2009 г. по дело T-369/06, Holland Malt B.V./Комисия на Европейските общности
   (Дело C-464/09 P)
   2010/C 24/67
   Език на производството: английски
   
      Страни
   
   
      Жалбоподател: Holland Malt B.V. (представители: O. W. Brouwer, A.C.E. Stoffer, P. Schepens, advocaten)
   
      Други страни в производството: Комисия на Европейските общности, Кралство Нидерландия
   
      Искания на жалбоподателя
   
   Жалбоподателят моли Съда:
   
               —
            
            
               да отмени точки 168—180 от решението на Първоинстанционния съд;
            
         
               —
            
            
               да върне делото на Първоинстанционния съд или да отмени решението на Комисията; и
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   Жалбата е подадена срещу решението на Първоинстанционния съд от 9 септември 2009 г. по дело T-369/06, Holland Malt B.V./Комисия (наричано по-нататък „решението“), с което се отхвърля жалбата, подадена от Holland Malt срещу решението на Комисията, с което се установява, че предоставената на жалбоподателя при определени условия субсидия представлява несъвместима помощ. Жалбоподателят твърди, че Първоинстанционният съд e допуснал грешка при прилагане на правото, както и процесуални нарушения като е отхвърлил жалбата, подадена от Holland Malt. В тази връзка жалбоподателят излага следните правни основания:
   
               А.
            
            
               Първоинстанционният съд е допуснал грешка при прилагане на правото в точки 169—180 от решението, като неправилно е изтълкувал член 87, параграф 3, буква в) ЕО (1) и неправилно е изтълкувал и приложил Насоките на Общността за държавните помощи в селскостопанския сектор. В тази връзка освен това решението е опорочено от противоречивост и непълнота в мотивите; и
            
         
               Б.
            
            
               Първоинстанционният съд е допуснал процесуално нарушение в точка 168 от решението от неправилен прочит и неточно представяне на изложените от жалбоподателя доводи, което засяга интересите на жалбоподателя.
            
         
      (1)  ОВ C 321 E, стр. 76.